
Omenirea se confruntă tot mai mult cu poluarea sub diferite forme, aceasta punând în pericol armonizarea relației dintre om și natură.

Inundații și incendii de proporții, dispariția unor specii de organisme de pe Terra, fenomenul de incălzire globală sau poluarea de proporții a mediului, trebuie să ne facă să ne întrebăm, dacă nu este momentul, pentru a găsi soluții la aceste probleme cu care se confruntă mediul înconjurător. Cu cât conștientizarea acestor probleme și găsirea de soluții are loc de la vârste fragede, cu atât copiii vor fi mai atrași în formarea unui sistem de cunoștințe bazate pe educația ecologică.
Datorită poluării, se produce încălzirea globală, care este cauzată de efectul de seră, prin creșterea concentrației de dioxid de carbon din atmosferă. Atât habitatul oamenilor cât și al animalelor, este afectat de această creștere treptată, dar ritmică, a temperaturii de pe glob, iar modificările produse sunt dezastruoase și au grave repercursiuni asupra mediului și omenirii. Reciclarea este necesară, deoarece se economisește spațiu pentru depozitarea deșeurilor, energie pentru a fi transformate în ceva folositor și apă. Pentru a recicla deșeurile, vom respecta anumite culori și simboluri ale ambalajelor de pe produse.  
Se spune că un copil învață în primii zece ani, jumătate din tot ceea ce va acumula pe parcursul vieții sale și tot atunci va reuși să identifice care sunt acțiunile demne de urmat și cele pe care trebuie să le evite. Încă de la grădiniță, începând cu grupa mică, preșcolarii vor fi conștientizați de importanța selectării deșeurilor electrocasnice, electronice sau menajere și de faptul că acestea poluează planeta noastră, dacă sunt plasate în locuri nepermise, având grave consecințe asupra sănătății populației. De altfel, pentru copii, a fi educați în spiritul educației ecologice, reprezintă o dimensiune a dezvoltării lor, care îi va defini în viața de adult. 
Știind că, oamenii nu pot fi separați de mediu, sunt necesare acțiunile de reciclare cu efecte pozitive asupra acestuia, iar cu ajutorul educatoarelor, preșcolarii vor obține cunoștințe de bază, necesare soluționării problemelor de mediu, vor reuși să fie mai responsabili, să coopereze mai bine cu ceilalți, în vederea rezolvării unor probleme identificate și vor dezvolta instrumente de analiză și reflecție care le vor fi de folos în toate etapele vieții. 
În grădinițele din România începe să se pună accentul pe educația ecologică, iar la nivel național se fac campanii de educare și conștientizare asupra efectelor reciclării. Se organizează concursuri la care se pot folosi materialele reciclate, tocmai pentru a da o nouă formă anumitor deșeuri. De exemplu, din sticle de plastic și doze metalice putem creea diverse ghivece pentru flori, din role de hârtie, diverse ornamente pentru birou, cum ar fi suporturile pentru creioane, din cauciucurile uzate ale mașinilor realizăm jardiniere pentru grădină. Toate acestea, duc la activități care stimulează creativitatea, la dezbateri care au rolul de a încuraja gândirea critică și competențele civice, la competiții și premii motivante, care să îi stimuleze pe preșcolari să acționeze în favoarea mediului înconjurător. 
Colectarea selectivă a deșeurilor din plastic, sticlă, hârtie, sau a deșeurilor electronice și electrocasnice, va ramâne implementată în minte pe toată durata vieții, dacă se va pune accent pe educația ecologică, încă de la grădiniță.

